*Likumprojekts*

**Grozījumi Meža likumā**

Izdarīt Meža likumā (Latvijas Republikas Saeimas un Ministru Kabineta Ziņotājs, 2000, 8. nr.; 2003, 8. nr.; 2005, 5., 10. nr.; 2006, 7. nr.; 2007, 3., 14. nr.; 2008, 24. nr.; Latvijas Vēstnesis, 2010, 76., 106., 205. nr.; 2011, 173. nr.; 2013, 31., 119., 232. nr.; 2015, 34. nr.; 2017, 128.nr., 156.nr.) šādus grozījumus:

1. Papildināt 44. panta ceturtās daļas 2. punkta a) apakšpunktu aiz vārda „būvniecība” ar vārdiem „vai ceļu uzturēšana,”.
2. Izteikt 44. panta ceturtās daļas 3.punktu šādā redakcijā:

„3) privatizējot, kā arī atsavinot zemi ēku (būvju) īpašniekiem:

1. lauku apvidos — zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,5 hektāru platībā, vai vairāk, ja meža zemes nodalīšana nav pieļaujama atbilstoši normatīvo aktu noteikumiem par vispārīgo teritorijas plānošanu, izmantošanu un apbūvi vai sadrumstalo īpašumu struktūru;
2. pilsētās — zemi, ko aizņem ēkas (būves) tādā platībā, kādā šī zeme ir ēku (būvju) īpašnieku likumīgā lietošanā (apbūvei), līdz 0,12 hektāru platībā, vai vairāk, ja meža zemes nodalīšana nav pieļaujama atbilstoši normatīvo aktu noteikumiem par vispārīgo teritorijas plānošanu, izmantošanu un apbūvi vai sadrumstalo īpašumu struktūru.”
3. Papildināt 44. panta ceturto daļu ar 4., 5., un 6.punktu šādā redakcijā:

„4) ja valsts meža zeme nepieciešama esoša uzņēmuma (ražotnes) paplašināšanai un attiecīgā uzņēmuma (ražotnes) teritorija robežojas ar valsts meža zemi, kā arī, ja esoša ražotne atrodas uz valsts meža zemes saskaņā ar nomas līgumu;

5) atsavinot valstij piederošu ēku (būvi) vai tās daļu kopā ar zemesgabalu, kura sastāvā ir valsts meža zeme, uz kura atrodas ēka (būve) vai tās daļa, ja zemesgabala sadale, nodalot valsts meža zemi, nav pieļaujama atbilstoši normatīvajiem aktiem par vispārīgo teritorijas plānošanu, izmantošanu un apbūvi;

6) atsavinot valstij piederošu nekustamā īpašuma domājamo daļu, kura sastāvā ir valsts meža zeme.”

1. Papildināt 44. panta piekto daļu:
   1. pēc vārdiem un skaitļa „šā panta ceturtās daļas 3.punktu” ar vārdu un skaitļiem „, 4., 5., un 6. ”;
   2. pēc vārdiem „Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā” ar vārdiem „un Publiskas personas mantas atsavināšanas likumā.”.

5. Papildināt 44. pantu ar devīto daļu šādā redakcijā:

„(9) Publiskas personas kapitālsabiedrība, kas nodibināta publiskas personas meža zemes pārvaldīšanai un apsaimniekošanai, ir tiesīga uz tai pārvaldīšanā un apsaimniekošanā nodotās publiskai personai piederošās zemes celt savas darbības nodrošināšanai nepieciešamās ēkas (būves) kā patstāvīgus īpašuma objektus.”.

Zemkopības ministrs Jānis Dūklavs